ประธาน กกต. พร้อมจัดการเลือกตั้งท้องถิ่น แต่ยังไม่สามารถกำหนดเวลาได้ ต้องรอร่างระเบียบการเลือกตั้งให้แล้วเสร็จ
ประธาน กกต. พร้อมจัดการเลือกตั้งท้องถิ่น แต่ยังไม่สามารถกำหนดเวลาได้ ต้องรอร่างระเบียบการเลือกตั้งให้แล้วเสร็จ รวมทั้งความพร้อมของรัฐบาลด้วยนายอิทธิพร บุญประคอง ประธานกรรมการการเลือกตั้ง(กกต.) การถึงกระแสข่าวที่ นางจุมพิตา จันทรขจร ส.ส.นครปฐม พรรคอนาคตใหม่ จะลาออกจากการเป็นสมาชิกสภาผู้แทนราษฎร เนื่องจากมีปัญหาด้านสุขภาพ ว่า เมื่อมี ส.ส. ลาออก ก็จะต้องมีการเลือกตั้งใหม่ตามกฎหมาย โดยจะต้องเปิดรับสมัครใหม่ ซึ่งรายละเอียดจะต้องพิจารณาต่อไปส่วนคำร้องที่อยู่ระหว่างการพิจารณาของ กกต. ที่ยังอยู่ในกระบวนการสืบสวนไต่สวน ฝ่ายสืบสวนสอบสวนก็ทยอยส่งมาให้ กกต. พิจารณาทุกสัปดาห์ สำหรับการเตรียมความพร้อมการเลือกตั้งท้องถิ่น กกต. เตรียมพร้อมทั้งเรื่องของบุคลากรและงบประมาณในการจัดการเลือกตั้ง เนื่องจากกฎหมายที่เกี่ยวกับการเลือกตั้งท้องถิ่นออกมาแล้ว ตั้งแต่เดือนพฤษภาคม แต่ก็ยังมีระเบียบการเลือกตั้งท้องถิ่นที่ กกต. ยังร่างไม่เสร็จ ซึ่งขณะนี้อยู่ระหว่างการพิจารณาของคณะกรรมการการเลือกตั้งจึงไม่สามารถกำหนดช่วงเวลาการจัดการเลือกตั้งได้ขณะนี้ รวมถึงเรื่องงบประมาณ ที่รัฐบาลต้องพิจารณา เชื่อว่าจะเพียงพอ โดย กกต.ได้ตั้งงบประมาณ ประมาณ 1,100 ล้านบาท พร้อมยืนยัน งบประมาณที่ขอไปไม่ได้เพิ่มขึ้น เนื่องจากทุกครั้งที่ขอไปก็มีจำนวนใกล้เคียงกัน ซึ่งก็ขึ้นอยู่กับรัฐบาลจะพิจารณาอนุมัติ